b'\n_START_ARTICLE_\nEstasyon ng United Nations ng LRT\n_START_SECTION_\nMga kalapit na pook-palatandaan\n_START_PARAGRAPH_\nIto ang pinakamalapit na estasyon sa isa sa mga pangunahing pook-palatandaan ng Maynila, Liwasang Rizal, na ipinangalan sa pambansang bayani ng Pilipinas na si Dr. Jos\xc3\xa9 Rizal. Dahil sa puwesto nito malapit sa Liwasang Rizal, malapit ang estasyon sa mga tanggapan ng pamahalaan tulad ng Kataas-taasang Hukuman ng Pilipinas at Hukuman ng Apelasyon; at mga tanggapan ng Kagawaran ng Turismo (DOT), the Kagawaran ng Katarungan (DOJ), Pambansang Kawanihan ng Pagsisiyasat (NBI), at Komisyon ng Seguro. Malapit din sa estasyon ang mga panrehiyong punong tanggapan ng Pandaigdigang Organisasyon sa Kalusugan (WHO) sa Kanlurang Pasipiko._NEWLINE_Ang paligid ay kinaroroonan ng maraming mga institusyong pang-edukasyon, tulad ng Instituto Cervantes de Manila, Pamantasang Adamson, Pamantasang Normal ng Pilipinas, Teknolohikal na Unibersidad ng Pilipinas, U.P. Manila College of Arts and Sciences, Dalubhasaan ng Santa Isabel ng Maynila, Kolehiyong Emilio Aguinaldo, Mataas na Paaralan ng Araullo, at Mataas na Paaralang Pang-Agham ng Maynila. Malapit din sa estasyon ang Pambansang Aklatan, Pambansang Museo ng Antropolohiya, at Liwasang Paco, gayundin ang punong tanggapan ng Philtrust Bank, YWCA ng Maynila, Waterfront Manila Pavilion Hotel, The Pearl Manila Hotel, Central United Methodist Church (Manila), at Cathedral of Praise. Ilan sa mga kilalang ospital ay matatagpuan malapit rito sa kahabaan ng Abenida ng United Nations, tulad ng Manila Doctors Hospital at Medical Center Manila._NEWLINE_Nakaugnay ang Estasyong United Nations sa Times Plaza, isang sentro pangkomersiya na kahalintulad sa isang maliit na gusaling pamilihan. Ito ang angkop na hintuan para sa mga papuntang Eva Macapagal Terminal sa Pantalan ng Maynila, Manila Ocean Park, Robinsons Place Otis, Malaca\xc3\xb1ang Park, at Embahada ng Estados Unidos.\n_START_SECTION_\nMga kawing pangpanlalakbay\n_START_PARAGRAPH_\nPinagsisilbihan ang estasyong United Nations station ng mga bus at dyipni na nagsisilbi sa rutang Abenida Taft at kalapit na ruta. Humihinto rin ang mga taksi at traysikel sa estasyon at paligid nito.'